Raad se kommentaar op oordrag van grond | Netwerk24
Raad se kommentaar op oordrag van grond
– Van bl. 1
Die Stellenbosch-munisipaliteit sê die gedeelte van die erf wat ter sprake is, is destyds teen geen koste nie van die provinsie aan die munisipaliteit oorgedra en hy beoog om dit nou terug oor te dra.
“Die betrokke stuk grond word reeds dekades lank deur die skool as sportveld gebruik en ’n nuwe ontwikkeling, wat tot voordeel sal strek van die skool en gemeenskap, word tans beplan,” sê Stuart Grobbelaar, kommunikasiebestuurder by Stellenbosch-munisipaliteit.
“Deel van die ooreenkoms is dat die grond slegs gebruik kan word vir onderrigdoeleindes en die hersonering en enige moontlike verbetering van basiese infrastruktuur sal deur die provinsie gedoen word.”
Die stadsraad het verder besluit die item sal geadverteer word vir openbare deelname en alle insette sal oorweeg word voordat ’n finale besluit deur die stadsraad geneem word.